  Анжелика Тихонова корреспондент Удмуртиысь школаосын 5-9 классъёсын дышетскись удмурт пиналъёсты блогер луыны дышетскыны ӧтё. Со сярысь ивортодэтъя «Удмуртия» агентстволэн корреспондентэзлы «Удмурт блогеръёслэн школаысьтызы»  огез дышетӥсь Александр Бикузин вераз. Дышетскон очной амалэн 1-11 толсуре Ижкарысь Калыкъёслэн эшъяськон юртазы ортчоз Александр Бикузинлэн кылъёсызъя, дышетыны кутыны 10 пиналэз чаклало. Соосты журналистика, камераен ужан, монтаж, мерлыко вотэсъёсын ужан (СMM) ӧръёсын тодматозы, нош бӧрысь тодон-валанзэс улонэ пыӵатыны юрттозы. Пиналъёс мерлыко вотэсъёсын удмурт кылын вить видеоблогъёс кылдытозы. Пиналъёс блог нуыны кутскыса эшшо но мургес телефонъёсазы, интернетэ выёзы шуыса кышкытэз ӧвӧл, лыдъя «Удмурт блогеръёслэн школаысьтызы» дышетӥсь. Коть мар каре, но нылпи озьы но, тазьы но пукоз интернетын. Нош таяз радэ нылпи телефонын пукыса ужалоз но, кулэтэм шудонъёслы, кулэтэм мультфильм учконъёслы дырыз уз кыльы ни Александр Бикузин, «Удмурт блогеръёслэн школаысьтызы» огез дышетӥсь«Удмурт блогеръёслэн школазылэн» ужан радлыкез: 1-тӥ толсуре 11 часын - журналистикалы сӥзем пумиськон. Лекторез - Эрик Батуев нимо йӧскалык премилэн лауреатэз, журналист Александр Бикузин; 3-тӥ толсуре 16 часын - камераен ужанлы сӥзем пумиськон. Дышетоз монтажер но оператор, «Куара» огазеяськонлэн кивалтӥсез Владислав Степанов; 5-тӥ толсуре 16 часын - монтажлы дышетскон. Ӧнерчиез - Владислав Степанов; 11-тӥ толсуре 16 часын – мерлыко вотэсъёсын ужаны дышетскон. Дышетӥсез - тодмо блогер Вера Трефилова. Школае пыриськон понна  келяно. Пусъём, «Удмурт блогеръёслэн школазы» ӵектосэз «Куара» огин радъя. Тодэ вайытом, кемалась ик ӧвӧл «Куара» огинлэн «Аныкай» медиашколаезлэн нырысетӥ ужъемышъёсыз вотэсэ потӥзы.  Тегъёс: Мерлык Дышетон Ижкар мерлыковотэс Удмуртия пиналъёс удмуртъёс  